3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์

บริษัทฯ และกลุ่มธุรกิจเป็นผู้ผลิตรองเท้าเพื่อการส่งออกภายใต้เครื่องหมายการค้า ดังนี้

1.  ประเภทของผลิตภัณฑ์

-   รองเท้า “MARKS & SPENCER”

-   รองเท้า “GEOX”

-   รองเท้า “LESCON”

-   รองเท้า “FITFLOP”

-   รองเท้า “HUMMEL”

-   รองเท้า “K-SWISS”

-   รองเท้า “PAYLESS”

-   รองเท้า “SAUCONY”

3.1.2 ขั้นตอนการผลิตของบริษัทฯ โดยย่อ

  เครื่องปั๊ม

เครื่องช๊อต

เครื่องโมลด์

เครื่องปาดหนัง

จักรอุตสาหกรรม

จักรคอมพิวเตอร์

ตรวจสอบคุณภาพ ส่งมอบให้ลูกค้า

  ------ --------- ---------- -------------- ------------------ ---- -------- -------------
  ลูกค้า   การตลาด   ต้นทุน       โกดังวัตถุดิบ      วางแผน             QA   ฝ่ายผลิต   โกดังสำเร็จรูป

                                                                              
  ------ --------- ---------- -------------- ------------------ ---- -------- -------------

3.1.4 เทคโนโลยีการผลิต

+---------------+--------------------------------+--------------------+
| แผนก          | ขั้นตอนการผลิต                    | เทคโนโลยีการผลิต     |
+---------------+--------------------------------+--------------------+
| ตรวจสอบวัตถุดิบ  |   ตรวจสอบคุณสมบัติเฉพาะตาม Spec   |   Area Measure     |
|               |   Sheet                        |                    |
|               |   และ                          |                    |
|               | คุณสมบัติทั่วไปที่เห็นด้วยสายตาก่อนนำส่งใ |                    |
|               | ห้ศูนย์ปฏิบัติการทดลองทดสอบทางกายภาพ |                    |
+---------------+--------------------------------+--------------------+
|   ศูน          |   ทดสอบคุณสมบัติทางกายภาพ         |   ASTM Standard    |
| ย์ปฏิบัติการทดลอง |   และทางเคมี ตาม MCS.           |                    |
|               |   เพื่อเตรียมเข้าแผนกโกดังวัตถุดิบ     |   AATCC Standard   |
|               |                                |                    |
|               |                                |   SATA Standard    |
+---------------+--------------------------------+--------------------+
|   โกดังวัตถุดิบ   |   จัดเ                          |   Warehouse        |
|               | ก็บและคัดแยกวัตถุดิบของแต่ละประเภทให้ |                    |
|               |   QC ตรวจสภาพ พร้อมทั้งเบิกจ่าย     |   Cloth Inspector  |
|               |   แ                            |                    |
|               | ละจัดเก็บวัตถุดิบให้แต่ละแผนกตามใบเบิก |                    |
+---------------+--------------------------------+--------------------+
|   วาดตัด –     |   รับวัตถุดิบจากแผนกโกดังวัตถุดิบ      |   LEAN System      |
|   เย็บจักร      |   ตรวจสอบรูปทรง                 |                    |
|               |   ชิ้นงานกับแบบมีดตามรุ่นที่ผลิต        |   Automatic        |
|               |                                |   Cutting Machine  |
|               |  และปั๊มชิ้นส่วนเพื่อป้อนให้กับสายเย็บจักร |                    |
|               |   เย็บชิ้นส่วนตาม Process          |   Sewing Machine   |
|               |   จนเป็นห                       |                    |
|               | น้าผ้ารองเท้าเพื่อส่งแผนกเตรียมประกอบ |   Craftsmanship    |
+---------------+--------------------------------+--------------------+
|   เตรียมประกอบ |   รับหน้าผ้าร                     |   FIFO Matching    |
|               | องเท้าที่ได้รับจากแผนกวาดตัด-เย็บจักรแ |                    |
|               | ละพื้นรองเท้าที่ซื้อจากบริษัทในเครือนำมา |                    |
|               |   Matching                     |                    |
|               |   เพื่อเตรียมส่งแผนกประกอบ         |                    |
+---------------+--------------------------------+--------------------+
|   ประกอบ      |   นำหน้าผ้ากับพื้นรองเท้ามาผ่าน       |   Conveyer         |
|               |   Process                      |   Assembly         |
|               |   ประกอบเป็นพื้นรองเท้าสำเร็จรูป     |                    |
|               |   พร้อมทั้ง QC                    |                    |
|               |                                |                    |
|               | ตรวจสอบก่อนนำเข้าแผนกโกดังสำเร็จรูป |                    |
+---------------+--------------------------------+--------------------+
|   โกดังสำเร็จรูป |   รับรองเท้าสำเร็จรูปมาจัดเก็บ       |   Barcode System   |
|               |   รอการตรวจสอบจาก Inspector    |                    |
|               |   และรอการส่งมอบให้ลูกค้า          |                    |
+---------------+--------------------------------+--------------------+

3.1.5 สิทธิหรือข้อจำกัดในการประกอบธุรกิจของบริษัทฯ

  (1) บัตรส่งเสริมการลงทุน

บริษัทฯ ได้รับการส่งเสริมการลงทุนในกิจการผลิตรองเท้า ประเภท 3.12
การผลิตรองเท้าหรือชิ้นส่วนตามบัตรส่งเสริมคณะกรรมการส่งเสริมการลงทุนเลขที่5980/2547(7-3007/ว./2541)

บริษัทย่อยได้รับการส่งเสริมการลงทุนในประเภท 3.12 ผลิตรองเท้าหรือชิ้นส่วน ประเภท 5.34
ผลิตพื้นยางรองเท้าทั้งชนิดแผ่นและขึ้นรูปแล้ว ประเภท 5.39 ผลิตรองเท้ากีฬา ประเภท 5.49
ผลิตผลิตภัณฑ์เพื่อการส่งออกเป็นส่วนใหญ่ และประเภท 4.8 ผลิตแม่พิมพ์ชิ้นส่วนโลหะ
และซ่อมแม่พิมพ์

  (2) สิทธิและประโยชน์

บริษัทฯ

ก. ตามมาตรา 36 (1)
ให้ได้รับการยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศ
เพื่อใช้ในการผลิตเพื่อการส่งออก

ข. ตามมาตรา 36 (2)
ให้ได้รับการยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไป

บริษัทย่อย

ได้รับสิทธิและประโยชน์ตามมาตรา 31, 34, 35 (2), 35 (3), 36 (1), 36 (2) และ 36
(4)

  (3) ระยะเวลาของบัตรส่งเสริมการลงทุน

สิทธิและประโยชน์ที่บริษัทฯ ได้รับจากการส่งเสริมการลงทุน นับตั้งแต่วันที่ 3 ธันวาคม 2551
จนถึงวันที่ 2 ธันวาคม 2554

  (4) เงื่อนไข

บริษัทฯ จะต้องปฏิบัติตามเงื่อนไขที่กำหนดไว้ในบัตรส่งเสริมเลขที่ 3007/ว.2541 ลงวันที่ 29
ตุลาคม 2541
และบริษัทย่อยจะต้องปฏิบัติตามเงื่อนไขที่กำหนดไว้ในบัตรส่งเสริมของแต่ละบริษัทเช่นเดียวกัน

  (5) สิทธิอื่น ๆ

บริษัทฯ และบริษัทย่อยไม่มีสิทธิบัตร หรือ เครื่องหมายการค้าแต่อย่างไร

  (6) ข้อจำกัดในการประกอบธุรกิจ

ไม่มี

  (7) สิทธิและประโยชน์ของบริษัทย่อย ตาม พ.ร.บ. ส่งเสริมการลงทุน พ.ศ. 2520

[TABLE]

3.2 การตลาดและภาวะการแข่งขัน

3.2.1 นโยบายการตลาดของผลิตภัณฑ์

บริษัทฯ เป็นผู้ผลิตรองเท้ากีฬา, หนัง, ลำลอง, แฟชั่นแบบต่างๆ รวมทั้งกระเป๋า
ซึ่งเป็นที่นิยมทั่วโลก โดยคุณภาพของรองเท้าและกระเป๋าเป็นที่ยอมรับตลอดจนรูปแบบที่ทันสมัย
นอกจากนั้นบริษัทฯได้มีการนำเทคโนโลยีที่ทันสมัยมาใช้ ซึ่งรวมถึงเครื่องจักร ระบบงาน
ขั้นตอนการผลิต การตรวจสอบคุณภาพ
ทั้งนี้เพื่อให้ได้ผลิตภัณฑ์ที่ได้มาตรฐานเป็นที่ยอมรับในราคาที่เหมาะสม
และได้รับความไว้วางใจของลูกค้าโดยทั่วไป

บริษัทฯ มีนโยบายที่จะเพิ่มการขายรองเท้า ที่เป็นเครื่องหมายการค้าของตนเอง
โดยมีการพัฒนาผลิตภัณฑ์รูปแบบต่างๆ นำเสนอกับลูกค้าทั้งภายในประเทศและต่างประเทศเพิ่มขึ้น
รวมทั้งวิจัยและพัฒนาผลิตภัณฑ์ใหม่ๆของตนเองนำเสนอกับลูกค้า

บริษัทฯ ได้ให้ความสำคัญโดยมุ่งเน้นความรวดเร็วในการตอบสนองความต้องการของลูกค้า (QUICK
RESPONSE) เป็นหลัก
ปรับปรุงประสิทธิภาพการทำงานและการจัดการระบบข้อมูลในการสื่อสารให้ชัดเจน

-   กลยุทธ์การแข่งขัน

บริษัทฯและกลุ่มบริษัท เป็นกลุ่มธุรกิจรองเท้าครบวงจร
ตั้งแต่กระบวนการออกแบบและพัฒนาผลิตภัณฑ์ชิ้นส่วนที่สำคัญในการผลิตรองเท้า
เทคโนโลยีการผลิตและการขาย
จึงสามารถควบคุมทุกกระบวนการได้อย่างเหมาะสมและมีประสิทธิภาพ

บริษัทฯ ยังคงเน้นการทำธุรกิจให้มีคุณภาพดีแต่มีต้นทุนต่ำ โดยจะพิจารณานโยบายต้นทุนทั้งด้าน
PRODUCTION และ LOGISTICS โดยการจัดระบบให้เหมาะสม และคำนึงถึงระบบ SUPPLY
CHAIN คือการจัดการระบบตั้งแต่ SUPPLIERS จนถึง CUSTOMERS อย่างเหมาะสม

-   ลักษณะของลูกค้า

-   ลูกค้าต่างประเทศ

ลูกค้าที่มีเครื่องหมายการค้าของตนเอง และเป็นรายใหญ่ๆ
จะกำหนดรูปแบบรองเท้าโดยการออกแบบ บริษัทฯ
จะทำการพัฒนารูปแบบดังกล่าวออกมาเป็นรองเท้าตัวอย่าง
โดยอาจพิจารณาเสนอแนะปรับเปลี่ยนการใช้วัตถุดิบและเทคโนโลยีทางการผลิตให้เหมาะสม
เมื่อมีการสรุปรูปแบบดังกล่าว บริษัทฯ จะได้รับใบสั่งซื้อล่วงหน้าประมาณ 2 เดือนก่อนการส่งมอบ
รองเท้าที่ผลิตและขายส่วนใหญ่จะเป็นรองเท้ากีฬา, หนัง, ลำลอง,
แฟชั่นและรองเท้าแตะในรูปแบบที่หลากหลายตามแฟชั่นรวมทั้งกระเป๋า

บริษัทฯ ผลิตรองเท้ารองเท้ากีฬา, หนัง, ลำลอง,และแฟชั่นตามคำสั่งของลูกค้า ซึ่งมีหลากหลาย
BRAND และเป็นลูกค้ารายใหม่ของบริษัทฯ ขณะเดียวกันบริษัทฯ
และกลุ่มผู้ผลิตรองเท้ายังสามารถปรับกระบวนการผลิต เพื่อผลิตสินค้าประเภทอื่น ๆ
เพื่อการส่งออกด้วย

-   ลูกค้าภายในประเทศ

หลักเกณฑ์คล้ายคลึงกับลูกค้าต่างประเทศ รูปแบบรองเท้าที่ผลิตและขายเป็นรองเท้าลำลองแบบต่างๆ
รวมถึงรองเท้ากีฬา

นอกจากนั้นบริษัทฯ มีการออกแบบและพัฒนาผลิตภัณฑ์นำเสนอกับลูกค้า
เมื่อลูกค้าพอใจก็สามารถผลิตและส่งมอบ และใส่เครื่องหมายการค้าของลูกค้าตามที่ลูกค้าต้องการ
รูปแบบที่ผลิตและขายในปัจจุบันเป็นรองเท้าลำลองแบบต่างๆ รวมถึงรองเท้ากีฬา ส่วนใหญ่ผลิตตาม
ORDER บริษัท บางกอกแอธเลติค จำกัด ซึ่งเป็นบริษัทในเครือ

-   การจำหน่ายและช่องทางการจำหน่าย

-   การจำหน่ายในต่างประเทศ

บริษัทฯ และกลุ่มผู้ผลิตและส่งออกรองเท้ามีมูลค่าจำหน่ายรองเท้าในต่างประเทศ คิดเป็น 93 %
ของยอดขายต่างประเทศทั้งหมด รองเท้าที่ส่งออกภายใต้เครื่องหมายการค้า GEOX, PAYLESS,
MARKS & SPENCER, K-SWISS และ TIMBERLAND โดยส่งออกไปจำหน่ายที่
ประเทศสหรัฐอเมริกา ญี่ปุ่น สหภาพยุโรปและประเทศอื่น ๆ

-   การจำหน่ายในประเทศ

บริษัทฯ มียอดจำหน่ายตามคำสั่งผลิตของลูกค้า ในประเทศประมาณ 7% ของยอดขายทั้งหมด
โดยส่วนใหญ่เป็นผลิตภัณฑ์ของ บริษัท บางกอกแอธเลติก จำกัด

นอกจากนั้นบริษัทฯยังผลิตรองเท้าภายใต้ BRAND ของบริษัทฯ คือ “TRIPPER”
จำหน่ายให้แก่ผู้อุปโภคภายในประเทศ

2.  ภาวะการแข่งขัน

-   คู่แข่งขันสำคัญของไทยในการส่งออกรองเท้าระดับล่าง

-   จีนเป็นผู้ส่งออกรองเท้าและชิ้นส่วนรายใหญ่ที่สุดในโลก โดยเป็นคู่แข่งสำคัญของไทย
    เนื่องจากจีนมีความได้เปรียบด้านการมีแหล่งวัตถุดิบเป็นของตนเอง
    และมีแรงงานที่มีอัตราค่าจ้างที่ต่ำรวมทั้งมี SUPPLY CHAIN
    ที่เกี่ยวข้องกับการผลิตรองเท้าที่ครบวงจร
    ปัจจุบันผู้ประกอบการผลิตรองเท้าของไทยกำลังเผชิญกับการแข่งขันที่ค่อนข้างรุนแรงจากรองเท้าจีน
    ทั้งตลาดในประเทศและตลาดส่งออก เนื่องจากตลาดส่งออกหลักเป็นตลาดเดียวกับไทยได้แก่
    สหรัฐอเมริกา สหภาพยุโรปและญี่ปุ่น

ในช่วงปี 2553 ที่ผ่านมา เมืองเฉวียนโจวของจีนมีการส่งออกรองเท้า 605 ล้านคู่
คิดเป็นมูลค่าประมาณ 2.93 พันล้านเหรียญสหรัฐ ปัจจุบันเมืองเฉวียนโจวมีธุรกิจรองเท้าประมาณ
2,000 แห่ง ทั้งยังเป็นฐานการผลิตรองเท้ากีฬาระดับโลกอีกด้วย
สำหรับราคาการส่งออกรองเท้าของเมืองเฉวียนโจวเฉลี่ยอยู่ที่ 4.84 เหรียญสหรัฐ / คู่
ทั้งนี้การที่จีนสามารถผลิตรองเท้าให้ราคาถูกได้ทำให้ฐานการผลิตรองเท้าอื่นในโลก
ซึ่งรวมทั้งประเทศไทยต้องเผชิญกับการแข่งขันอย่างมาก

-   เวียดนามเป็นคู่แข่งสำคัญของไทยในการส่งออกสินค้ารองเท้า โดยสินค้าประเภทรองเท้า
    เป็นสินค้าส่งออกลำดับต้นๆ ของเวียดนาม เวียดนามตั้งเป้าการส่งออกรองเท้าไว้ที่ 4.5–5
    พันล้าน ดอลล่าห์สหรัฐ ซึ่งหมายถึงการขยายตัวร้อยละ 10–15 จากปี 2552
    โดยมีสหภาพยุโรปและสหรัฐฯ เป็นตลาดหลัก ปัจจุบันมีผู้ผลิตรองเท้าในประเทศเวียดนาม 500
    ราย มีแรงงานในอุตสาหกรรมนี้กว่า 10,000 คน
    การที่ประเทศเวียดนามประกาศลดค้าเงินด่อง อีก 8.5%
    หลักจากปรับลดค่าเงินหลายครั้งทำให้มีผลต่อการส่งออกสินค้าของไทย
    เนื่องจากตลาดส่งออกหลักของเวียดนามได้แก่ สหรัฐอเมริกา, ยุโรปและญี่ปุ่น
    ซึ่งเป็นตลาดเดียวกับไทย และมีผลกระทบต่อไทยโดยตรง
    กลุ่มสินค้าที่เวียดนามมีขีดความสามารถในการส่งออก อาทิสิ่งทอและเครื่องนุ่งห่ม
    (เป็นสินค้าส่งออกอันดับหนึ่ง มีสัดส่วนการส่งออกประมาณ 15.80%
    ของมูลค่าการส่งออกของเวียดนามทั้งหมด) อาหารทะเล, ไม้และผลิตภัณฑ์ไม้
    สินค้าส่วนใหญ่เป็นสินค้าที่เวียดนามได้เปรียบจากความสมบูรณ์ของทรัพยากรในประเทศ
    และการลดค่าเงินด่องยังเอื้อให้เวียดนามได้เปรียบเรื่องราคาอีกด้วย
    ส่วนแรงงานที่มีจำนวนมากและต้นทุนแรงงานที่ค่อนข้างต่ำกว่าไทย ซึ่งค่าแรงของเวียดนามอยู่ที่
    60 บาท/วัน ขณะที่ไทยมีค่าแรง 204 บาท/วัน
    แต่สินค้าไทยได้เปรียบเชิงผลิตภัณฑ์ด้านคุณภาพ, การออกแบบ,
    เทคโนโลยีการแปรรูปสินค้าทำให้รักษาตลาดการส่งออกไว้ได้

-   คู่แข่งขันในตลาดระดับบน

-   อิตาลี เป็นผู้ผลิตและส่งออกรองเท้ารายสำคัญของโลก โดยเฉพาะรองเท้าหนัง
    ส่วนใหญ่เป็นเจ้าของเครื่องหมายการค้าที่มีชื่อเสียง เป็นที่รู้จักกันทั่วโลก
    ที่อิตาลีสามารถครองความเป็นผู้นำตลาดทั้งด้านรูปแบบและ คุณภาพ
    เนื่องจากอิตาลีมีฝีมือที่ปราณีตในการตัดเย็บและการออกแบบเป็นที่ยอมรับในตลาดโลก ซึ่ง
    BRAND ที่จำหน่ายในอิตาลีเป็นที่ยอมรับ และได้รับความเชื่อมั่นจากผู้บริโภคทั่วโลก
    ช่องทางการจัดจำหน่ายในอิตาลี มี 5 ช่องทาง ได้แก่ ร้านค้าย่อย, ห้างสรรพสินค้า,
    OUTLET, INTERNET และ ตลาดนัดแผงลอย
    ซึ่งร้านค้าย่อยถือว่าเป็นช่องทางการจำหน่ายสินค้าที่สำคัญอันดับหนึ่งของอิตาลี

-   ศักยภาพในการแข่งขัน

-   บริษัทในกลุ่มแพน เป็นอุตสาหกรรมที่ผลิตรองเท้าที่หลากหลาย เช่น รองเท้ากีฬา
    รองเท้าแฟชั่น รองเท้ากอล์ฟและรองเท้าลำลองและเป็น OEM (ORIGINAL EQUIPMENT
    ANUFACTURING) ของ BRAND ดังชั้นนำของโลก เช่น K-SWISS, GEOX, MARKS &
    SPENCER, HUMMEL, FITFLOP และ TIMBERLAND เป็นต้น
    ทำให้มีความหลากหลายในเรื่องของ ORDER ที่ได้รับบริษัทในกลุ่มแพนมีประสบการณ์
    ในการผลิตรองเท้าอันยาวนานกว่า 31 ปี
    และนโยบายในการดำเนินธุรกิจที่ยึดมั่นในเรื่องการส่งมอบสินค้าตรงต่อเวลา
    ราคาและคุณภาพของสินค้าได้มาตรฐานเป็นสิ่งที่ลูกค้าได้มอบความไว้วางใจให้กับกลุ่มแพนด้วยดีตลอดมา

-   ความสัมพันธ์อันดีกับลูกค้าของบริษัทฯ และการร่วมมือที่เป็นมิตรภาพต่อกันอันยาวนาน
    ส่งผลให้ลูกค้ามีความมั่นใจในการให้ ORDER แก่บริษัทฯ มาก

-   บริษัทในกลุ่มแพนมีกิจการที่สนับสนุนการผลิตรองเท้าแบบครบวงจร (SUPPORT
    INDUSTRY)และมีเทคโนโลยีในการวิจัยและพัฒนาการผลิต
    ประกอบกับมีทีมงานพัฒนารูปแบบรองเท้าต้นแบบโดยใช้ COMPUTER ที่ทันสมัยในการออกแบบ

-   บริษัทให้ความสนใจต่อการดำเนินธุรกิจ โดยไม่ขัดต่อสิทธิมนุษยชนขั้นพื้นฐาน
    และให้ความใส่ใจกับการดำเนินธุรกิจที่ไม่มีผลกระทบต่อสิ่งแวดล้อมมาเป็นเวลานาน
    ซึ่งเป็นส่วนสำคัญที่ทำให้ลูกค้าชั้นนำของโลกให้ความไว้วางใจกับบริษัทในการผลิตสินค้า

3.3 การจัดหาผลิตภัณฑ์

3.3.1 ลักษณะการจัดให้ได้มาซึ่งผลิตภัณฑ์

กำลังการผลิต และปริมาณการผลิต (รองเท้า) ของบริษัทฯ

  ----------------------------------- ----------- ----------- -----------
                                      ปี 2553      ปี 2552      ปี 2551

                                      จำนวนคู่      จำนวนคู่      จำนวนคู่

  กำลังการผลิต                          4,800,000   3,414,296   3,415,680

  ปริมาณการผลิตจริง                      3,713,205   2,859,694   2,841,969

  อัตราการใช้กำลังการผลิต                 77.36%      84%         83%

  อัตราเพิ่ม (ลด) ของปริมาณการผลิต         853,511     17,725      18,406

  จำนวนกะที่ผลิตต่อวัน                     1           1           1
  ----------------------------------- ----------- ----------- -----------

กลุ่มบริษัทผู้ผลิตและส่งออกรองเท้ามีกำลังการผลิตจำนวน 8.82 ล้านคู่ต่อปี
โดยมีปริมาณการผลิตจริง 6.05 ล้านคู่ต่อปี คิดเป็นอัตราการใช้กำลังการผลิตเฉลี่ย 69
เฉพาะบริษัทฯ มีอัตราการใช้กำลังการผลิต 77.% เมื่อเทียบกับปีก่อนมีอัตราการใช้กำลังการผลิต
84%

กำลังการผลิต และปริมาณการผลิต (กระเป๋า) ของบริษัทฯ

  --------------------------------- ----------- ----------- --------------
                                    ปี 2553      ปี 2552      ปี 2551

                                    จำนวนใบ     จำนวนใบ     จำนวนใบ

  กำลังการผลิต                        560,000     -           -

  ปริมาณการผลิตจริง                    309,717     -           -

  อัตราการใช้กำลังการผลิต               55.31%      -           -

  อัตราเพิ่ม (ลด) ของปริมาณการผลิต       309,717     -           -

  จำนวนกะที่ผลิตต่อวัน                   1           -           -
  --------------------------------- ----------- ----------- --------------

ปี 2553 บริษัทฯ ขยายกำลังการผลิตกระเป๋าเป็นปีแรก โดยมีกำลังการผลิตกระเป๋าจำนวน 5.60
แสนใบต่อปี โดยมีปริมาณการผลิตจริง 3.10 แสนใบต่อปี คิดเป็นอัตราการใช้กำลังการผลิตเฉลี่ย
55%

นโยบายการผลิต

บริษัทฯ จะเน้นการทำงานในระบบ TMS เพื่อลดระยะเวลาในกระบวนการผลิตให้รวดเร็ว
การส่งมอบที่ทันเวลา สร้างมาตรฐานและเพิ่มนวัตกรรมในระบบควบคุมคุณภาพด้วยตนเอง (SELF
INSPECTION) และความชำนาญในการผลิตสินค้า (CRAFTSMANSHIP) อย่างต่อเนื่อง

วัตถุดิบและผู้จำหน่ายวัตถุดิบ

วัตถุดิบสำคัญที่ใช้ผลิตรองเท้าและชิ้นส่วน ประกอบด้วยวัตถุดิบที่ใช้ผลิตส่วนบนของรองเท้า (UPPER)
และพื้นรองเท้า (SOLE) รวมทั้งกระเป๋า เช่น หนังแท้ หนังเทียม ยางสังเคราะห์และพลาสติก ผ้า
และวัสดุประกอบ อาทิ กาว ด้ายและเคมีภัณฑ์ ในปี 2553
บริษัทมีการซื้อวัตถุดิบในประเทศและต่างประเทศ ส่วนวัตถุดิบบางชนิดที่ผลิตได้ในประเทศ เช่น
ยางสังเคราะห์ หนังเทียม และหุ่นรองเท้า มีปริมาณไม่เพียงพอกับความต้องการ
ความหลากหลายน้อยและคุณภาพต่ำ ยังต้องพึ่งพาวัตถุดิบนำเข้าจาก จีน ไต้หวัน เกาหลีใต้
และเวียดนาม เป็นสำคัญ

** สรุปการสั่งซื้อวัตถุดิบและผู้จัดจำหน่ายวัตถุดิบ **

+--------------+-------------------------------+--------------+-------+
| ประเภทวัตถุดิบ  | ชื่อผู้จัดจำหน่าย (SUPPLIER)        | ประเทศที่ผลิต   | อัตรา  |
|              |                               |              | ส่วนกา |
|              |                               |              | รสั่งซื้อ |
+--------------+-------------------------------+--------------+-------+
| พื้นรองเท้า     | EXCELLENT RUBBER CO.,LTD      | ไทย          | 9.5   |
+--------------+-------------------------------+--------------+-------+
| หนังทียม       | SAN FANG CHEMICAL INDUSTRY    | จีน,ไต้หวัน     | 3     |
+--------------+-------------------------------+--------------+-------+
|              | ผู้จัดจำหน่ายรายย่อยอื่นๆ            | เกาหลี, จีน    | 1     |
+--------------+-------------------------------+--------------+-------+
| หนังแท้        | PRIME ASIA LEATHER CO., LTD   | จีน, เวียดนาม  | 15    |
+--------------+-------------------------------+--------------+-------+
|              | SADESA CORPORATION            | ไทย          | 6.8   |
+--------------+-------------------------------+--------------+-------+
|              | PAN ASIA LEATHER CO., LTD     | ไทย          | 4.6   |
+--------------+-------------------------------+--------------+-------+
|              | WAITAI CO., LTD               | เวียดนาม      | 2     |
+--------------+-------------------------------+--------------+-------+
|              | CPL GROUP                     | ไทย          | 1.2   |
+--------------+-------------------------------+--------------+-------+
|              | ผู้จัดจำหน่ายรายย่อยอื่นๆ            | เกาหลี,จีน     | 2.4   |
+--------------+-------------------------------+--------------+-------+
| ผ้า           | CVS DISTRIBUTY CO., LTD       | ไทย          | 5     |
+--------------+-------------------------------+--------------+-------+
|              | YEE CHAIN CO., LTD            | ไต้หวัน        | 2     |
+--------------+-------------------------------+--------------+-------+
|              | KEYSTONE CO., LTD             | ไต้หวัน        | 1.4   |
|              |                               |              |       |
|              | ผู้จัดจำหน่ายรายย่อยอื่นๆ            | ไทย          | 1.5   |
|              |                               |              |       |
|              | ผู้จัดจำหน่ายรายย่อยอื่นๆ            | จีน, เกาหลี    | 1.3   |
+--------------+-------------------------------+--------------+-------+
| กล่อง         | GUAXING CO., LTD              | เวียดนาม      | 2.8   |
+--------------+-------------------------------+--------------+-------+
| CARTON       | RUNGCHAROEN LTD.              | ไทย          | 1     |
+--------------+-------------------------------+--------------+-------+
| ด้าย          | COAT THREAD (THAILAND) LTD.   | จีน           | 1.3   |
+--------------+-------------------------------+--------------+-------+
|              | ผู้จัดจำหน่ายรายย่อยอื่นๆ            | ไทย          | 1     |
+--------------+-------------------------------+--------------+-------+
| วัต           | ผู้จัดจำหน่ายรายย่อยอื่นๆ            | ไทย          | 27.7  |
| ถุดิบตกแต่ง,อื่นๆ |                               |              |       |
+--------------+-------------------------------+--------------+-------+
|              | ผู้จัดจำหน่ายรายย่อยอื่นๆ            | ไต้หวัน, จีน,   | 9.5   |
|              |                               | เกาหลี        |       |
+--------------+-------------------------------+--------------+-------+

** สั่งซื้อวัตถุดิบจากในประเทศ 58.30 % และ ต่างประเทศ 41.70 %

กลุ่มธุรกิจผลิตและส่งออกรองเท้ามีการสั่งซื้อพื้นรองเท้า และส่วนประกอบพื้นรองเท้า จากบริษัท
โมเดอร์นเทคโนโลยีคอมโพเน้นท์ บริษัท เอ็กซ์เซลเล้นท์รับเบอร์ จำกัด และบริษัท
ไทยซังชินนิวแมททีเรียล จำกัด
ซึ่งเป็นบริษัทย่อยที่สนับสนุนการผลิตให้แก่กลุ่มผู้ผลิตและส่งออกรองเท้าโดยตรง
การพึ่งพิงวัตถุดิบจากบริษัทดังกล่าวเนื่องจากบริษัทดังกล่าวสามารถควบคุมคุณภาพ
การจัดการกำลังผลิต และกำลังคน ให้เหมาะสม การจัดสรรอุปกรณ์การผลิตและระบบบริหารงานที่ดี
ทำให้กลุ่มบริษัทสามารถนำพื้นรองเท้า มาประกอบเป็นสินค้าสำเร็จรูปได้อย่างเหมาะสม บริษัทฯ
และกลุ่มบริษัทผู้ส่งออกรองเท้าไม่มีความเสี่ยงในการสั่งซื้อพื้นรองเท้า
เพราะกำลังการผลิตของบริษัทที่สนับสนุนดังกล่าวยังมีเพียงพอ ส่วนวัตถุดิบประเภทหนังสั่งซื้อจาก
SADESA CORPORATION และ บริษัท ซี. พี. แอล. กรุ๊ป จำกัด (มหาชน)

ส่วนกลุ่มธุรกิจผลิตพื้นรองเท้า มีการสั่งซื้อ FOOTBED EVA และ COMPOUND จากบริษัท
โมเดอร์นเทคโนโลยีคอมโพเน้นท์ และบริษัท เอ็กซ์เซลเล้นท์รับเบอร์ จำกัด
ซึ่งเป็นบริษัทในกลุ่มที่สนับสนุนการผลิตให้กับกลุ่มบริษัทโดยตรงและจากบริษัท FORMOSA PLASTIC
CORPORATION ซึ่งเป็น VENDOR จากต่างประเทศที่ติดต่อกันมายาวนาน

บริษัท พอนเท็กซ์ (ประเทศไทย) จำกัด มีการสั่งซื้อเม็ดพลาสติก จากบริษัท BEYER
MATERIALSCIENCE LTD ส่วนบริษัท เพคอินดัสทรีส์ จำกัด สั่งซื้อเม็ดพลาสติกจากบริษัท เอช เอ็ม
ซี โพลิเมอร์ จำกัด ประเทศไทย ซึ่งบริษัทดังกล่าวเป็น SUPPLIER ที่ติดต่อกันมายาวนาน

2.  การจัดการด้านสิ่งแวดล้อม

บริษัทฯ ตระหนักถึงความสำคัญในการอนุรักษ์ทรัพยากรและสภาพแวดล้อมโดยรอบของโรงงาน
จึงได้มุ่งเน้นการจัดการด้านสิ่งแวดล้อมแบบบูรณาการอย่างมีประสิทธิภาพ
ทั้งนี้เพื่อให้เกิดประโยชน์ร่วมกันทั้งชุมชนและต่อการดำเนินธุรกิจ บริษัทฯ
ได้รับการรับรองระบบการจัดการสิ่งแวดล้อม ISO14001 : 1996 เมื่อวันที่ 14 มกราคม 2542
และได้พัฒนาระบบเป็น VERSION ใหม่ คือ ISO14001 : 2004 เมื่อวันที่ 25 กรกฎาคม 2542
โดยปัจจุบันได้รับการรับรองระบบจาก CERTIFIED บริษัท SGS ประเทศไทย จำกัด

  นโยบายสิ่งแวดล้อม ความปลอดภัยและอาชีวอนามัย

บริษัท แพนเอเซียฟุตแวร์ จำกัด (มหาชน)
เป็นบริษัทผู้ผลิตรองเท้าภายใต้เครื่องหมายการค้าที่มีชื่อเสียงชั้นนำของโลก และบริษัท ฯ
ขอให้คำมั่นที่จะดำเนินกิจการด้วยความสำนึก และห่วงใยต่อสิ่งแวดล้อม
ความปลอดภัยและอาชีวอนามัย รวมทั้งมีความมุ่งมั่นในการปรับปรุงการทำงานอย่างมีประสิทธิภาพ
และปฏิบัติอย่างจริงจังและต่อเนื่อง ซึ่งมีแนวนโยบายของบริษัทดังนี้

1. ให้การอบรมและปลูกจิตสำนึกในด้านการจัดการสิ่งแวดล้อม ความปลอดภัยและอาชีวอนามัย
แก่พนักงานในการปฏิบัติงาน

2. ปฏิบัติตามข้อกำหนดของกฎหมาย ข้อกำหนดทางด้านการจัดการสิ่งแวดล้อม
ความปลอดภัยและอาชีวอนามัย และข้อกำหนดอื่นที่บริษัทฯ มีข้อผูกพัน

3. มีความตั้งใจที่จะลดความเสี่ยงในการใช้งานและปลูกจิตสำนึกให้กับพนักงานเกี่ยวกับวัตถุอันตราย

4. ลดและควบคุมกากของเสียที่เกิดจากการดำเนินการของบริษัทฯ

5. ควบคุมอันตรายจากความเสี่ยงอันอาจนำมาซึ่งอุบัติเหตุและโรคจากการทำงานเพื่อสุขภาพ
และความปลอดภัยของพนักงาน

6. ปรับปรุงสภาพพื้นที่ในการปฏิบัติงานตลอดจนวิธีการทำงานให้มีความปลอดภัย

7. พิจารณาทางเลือกในการเปลี่ยนมาใช้วัตถุดิบที่มีอันตรายน้อยแทนวัตถุดิบที่ใช้อยู่เดิม

8. อนุรักษ์ทรัพยากรธรรมชาติและพลังงาน โดยการใช้อย่างมีประสิทธิภาพ

9. สร้างเสริมความเข้าใจในการรักษาสิ่งแวดล้อม
ความปลอดภัยและอาชีวอนามัยและเจตนารมณ์ของบริษัท ฯ กับลูกค้า ผู้รับจ้าง ผู้รับเหมา
รวมถึงจะเปิดเผยนโยบายต่อสาธารณะชน

  ค่าใช้จ่ายในการลงทุนเพื่อควบคุมสิ่งแวดล้อมในช่วง 3 ปี ที่ผ่านมา

บริษัทฯ มีค่าใช้จ่ายจากการดำเนินระบบการจัดการสิ่งแวดล้อม
อาชีวอนามัยและความปลอดภัยในการทำงาน อาทิ เช่น ค่าที่ปรึกษา
ค่ารับรองและตรวจติดตามระบบการจัดการสิ่งแวดล้อม ISO14001
ค่าตรวจวัดสภาพแวดล้อมเพื่อให้เป็นไปตามกฎหมาย เช่น การตรวจวัดความเข้มข้นสารเคมี
แสงสว่าง ความร้อน ฝุ่นละออง การตรวจวัดคุณภาพน้ำทิ้งและน้ำดื่ม
ค่ากำจัดวัสดุที่เหลือใช้จากการผลิต โดยมีทั้งขยะทั่วไป
ขยะอันตรายและขยะติดเชื้อรวมค่าใช้จ่ายประมาณ 3 ล้านบาท

  ผลกระทบจากกระบวนการผลิตและวัสดุเหลือใช้

ธุรกิจที่บริษัทฯ ดำเนินการอยู่ส่งผลกระทบต่อสิ่งแวดล้อมน้อยมาก อย่างไรก็ตามบริษัทฯ
มีการดำเนินการจัดการลดผลกระทบทางด้านสิ่งแวดล้อม
โดยควบคุมการใช้วัตถุดิบและสารเคมีให้เกิดประสิทธิภาพสูงสุด
มีการจัดการเศษวัสดุที่เหลือใช้จากการผลิตให้เกิดคุณค่าสูงสุดโดยนำไป REUSE: นำกลับมาใช้ซ้ำ,
RECYCLE : ขายเพื่อนำไปแปรรูปเป็นวัตถุดิบอื่น เพื่อให้เกิดประโยชน์อย่างคุ้มค่า

  การควบคุมโดยหน่วยงานรัฐบาล

บริษัทฯ
มีการรายงานปริมาณการใช้และการครอบครองสารเคมีอันตรายที่ระบุตามข้อกำหนดของกฎหมาย,
รายงานผลการตรวจวัดสภาพแวดล้อมในการทำงาน, รายงานการตรวจสุขภาพพนักงานประจำปี,
รายงานปริมาณขยะและการขออนุญาตนำขยะออกนอกโรงงานทั้งขยะทั่วไปและขยะอันตราย
ทั้งนี้บริษัทที่รับกำจัดขยะต้องได้รับอนุญาตอย่างถูกต้องตามกฎหมาย
รวมทั้งการจัดการด้านอนุรักษ์พลังงานภายในองค์กร

การดำเนินการของบริษัทเพื่อลดผลกระทบต่อสิ่งแวดล้อม

บริษัทฯ
มีการนำแผนการจัดการสิ่งแวดล้อมมาใช้เป็นเครื่องมือในการดำเนินการลดผลกระทบสิ่งแวดล้อมด้านต่างๆ
อันได้แก่

1. แผนการลดปริมาณการใช้พลังงานไฟฟ้าขององค์กร ตามโครงการอนุรักษ์พลังงาน

2. แผนการตรวจวัดสภาพแวดล้อมในพื้นที่ทำงานประจำปี
เพื่อใช้เป็นกลไกการควบคุมมลภาวะที่มีต่อพนักงานและสิ่งแวดล้อมภายในองค์กร ซึ่งได้แก่
การตรวจวัดระดับความดังของเสียง ปริมาณความเข้มข้นของสารเคมีและฝุ่นในบรรยากาศ
ความเข้มข้นของแสงสว่าง ความร้อนจากการทำงาน
รวมทั้งการตรวจติดตามคุณภาพน้ำทิ้งเพื่อให้เป็นไปตามข้อกำหนดกฎหมาย
ซึ่งเป็นการแสดงถึงความรับผิดชอบต่อสังคมและสิ่งแวดล้อมภายนอกองค์กรด้วย

3. แผนการอบรมให้ความรู้เกี่ยวกับการจัดการด้านสิ่งแวดล้อมให้กับพนักงานใหม่ทุกคน
เพื่อเป็นการสร้างจิตสำนึกให้พนักงานตระหนักถึงการอนุรักษ์สิ่งแวดล้อม
การมีส่วนร่วมในการพัฒนาและปรับปรุงคุณภาพสิ่งแวดล้อมภายในองค์กรและสังคม

4. แผนการคัดแยกขยะในกระบวนการผลิต ระหว่างขยะ RECYCLE แล NON-RECYCLE
อย่างมีประสิทธิภาพ เพื่อลดผลกระทบด้านสิ่งแวดล้อม

5. แผนการเผยแพร่ข่าวสารด้านสิ่งแวดล้อมในวารสารขององค์กร
เพื่อเป็นการให้ความรู้และสร้างจิตสำนึกทางด้านสิ่งแวดล้อม

6. แผนการใช้วัตถุดิบและสารเคมีอย่างมีประสิทธิภาพ คือ ใช้ให้เกิดประโยชน์สูงสุด
เหลือทิ้งน้อยที่สุด

ผลการปฏิบัติจริงเปรียบเทียบกับอัตราสูงสุดตามกฎหมาย

-   ตรวจวัดปริมาณความเข้มข้นสารเคมี ฝุ่น เสียง แสงสว่าง ในพื้นที่การทำงานเป็นประจำทุกปี
    ซึ่งผลการตรวจวัดไม่เกินค่ามาตรฐานที่กำหนด

-   ตรวจวัดคุณภาพน้ำดื่ม ค่าน้ำทิ้ง ซึ่งผลการตรวจวัดไม่เกินค่ามาตรฐานที่กำหนด

  ข้อพิพาทหรือการถูกฟ้องร้องเกี่ยวกับสิ่งแวดล้อมและแนวทางแก้ไข

ไม่มี